Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu lubas tabada kahtlustatavad juudid,
kelle rünnakus hukkus 18-kuune Palestiina beebi.
Iisraeli teismeline suri Jeruusalemmas Gay Pride'i paraadil
ultraortodoksi juudi rünnakus saadud haavadesse.
USA välisminister Kerry kuulutas,
et USA-Egiptuse suhetesse naaseb tugevam baas.
Pärast juudi terrorirismiks nimetatud surmavat rünnakut,
kus tundmatud isikud süütasid reedel Läänekaldal palestiina kodu,
tappes 18-kuuse beebi ja haavates tema vanemaid ja venda,
lubas peaminister Netanyahu tabada rünnakus kahtlustatavad juudid.
Nägime viimastel päevadel kaht põlastusväärset kuritegu.
Meil on selliste kuritegude suhtes nulltolerantsipoliitika.
Juhendasin julgeolekuteenistust ja korrakaitseorganeid
tegutsema kõigi olemasolevate seaduslike vahenditega,
et mõrvarid tabada
ning pussitaja ja süütajad kohtu ette tuua.
Võitleme otsustavalt vihkamise, ekstremismi ja terrori nähtustega,
kust need ka ei lähtuks.
Võitlus nende fenomenide vastu ühendab meid kõiki.
See pole ühe konkreetse leeri võitlus teisega,
vaid asi on humaansuse alustes
ja peamistes juudi väärtustes, mis meid kõiki juhivad.
IDF pressiesinduse teatel
purustati Nabluse lähedal Läänekaldal asuva Duma küla majas
enne koitu, kui pere magas, aknad, ja visati sisse tulepommid.
Maja välisseinale kirjutati spreivärviga Taaveti tähe alla
heebrea keeles 'kättemaks'.
Gazat valitsev islamirühmitus Hamas
õhutas Läänekalda palestiinlasi kättemaksule.
Haiglas maimiku venda külastanud peaminister Netanyahu
vestles telefonitsi PO presidendi Abbasiga ja lubas,
et Iisrael leiab ründajad.
Iisraeli teismeline tüdruk suri eile Jeruusalemmas Gay Pride'i paraadil
3 päeva eest ultraortodoksse juudi rünnakus saadud haavadesse.
16-aastane gümnaasiumiõpilane Shira Banki oli üks kuuest inimesest,
kes eelmisel neljapäeval rünnakus viga sai.
Tema surm rõhutas sügavat lõhet
linna usklike ja sekulaarsete juutide vahel.
Peagi pärast surmateadet kogunesid Banki sõbrad ja koolikaaslased
tema kooli, et avaldada talle viimast austust ja eitada vägivalda.
Ma pole optimistlik.
Ma pole optimistlik selle suhtes, mis tuleb.
Jeruusalemma ja Iisraeli geikogukond leinab ja on haavatud
ning sai nii tugeva noahaava, et me ei tea, kuidas sellest tõusta.
Kuid peame võitlust jätkama ja tegema kõik võimaliku.
Peame kogu jõust võitlema tema ja kõigi teiste eest,
kes sellisel eesmärgil mõrvati.
Meie õpilased pole nii naiivsed.
Nad teavad, et maailmas on koletisi, ja kuidas nendega võidelda.
See on nüüd meie ülesanne sõprade ja õpetajatena,
ja nende ülesanne õpilastena
jätkata sõda nende koletiste vastu,
kes püüavad hoida meid oma elu elamast.
Kahtlusalune Yishai Schilssel vahistati sündmuskohal
ja toodi ülekuulamisele Jeruusalemma kohtusse.
Politseid tabas kriitika, kuna nad polnud teda jälginud,
kui ta vaid mõne nädala eest vanglast vabanes,
süüdistatuna kolme isiku pussitamises samal üritusel 2005. a.
Igaaastane Jeruusalemma geiparaad, kuhu osales tänavu ca 5000 inimest,
on olnud pikka aega tüliõunaks Iisraeli peamiselt sekulaarse enamuse
ja ultraortodoksi juutide vähemuse vahel,
kes on vastu avalikule homoseksuaalsuse väljendamisele.
Kairos ametivisiidil viibiv USA välisminister Kerry
kuulutas esimesel kahepoolsel strateegilisel dialoogil pärast 2009. a,
et USA ja Egiptus naasevad suhetes tugevama baasi juurde,
vaatamata pingetele ja muredele inimõiguste osas.
USA-Egiptuse suhted jahenesid
pärast islamistliku presidendi Mursi kukutamist armee poolt 2013. a
keset massiproteste tema valitsuse vastu.
Egiptuse välisminister Shukri ütles ühisel pressikonverentsil Kairos,
et Egiptusel pole USAga olulisi vastuolusid,
kuid eksisteerib eriarvamusi mõningail teemadel, mis on loomulik.
Iraani ja P5+1 (USA, Venemaa, Hiina,
Prantsusmaa, Inglismaa ja Saksamaa) vahel saavutatud tuumalepingu suhtes
rõhutas Kerry, et leping muudab regiooni turvalisemaks.
Ütlen selgelt:
USA peab Iraani
esmaseks terrorisimi toetajariigiks maailmas
ja USA on teinud viimastel aastatel samme,
et tegeleda senitehtud destabiliseerivatest otsustest
johtuva reaalsusega.
Kuid esitlen kõigile üht lihtsat fakti:
kui Iraan on destabiliseeriv, on palju parem,
kui meil on tuumarelvata Iraan kui tuumarelvaga Iraan.
Olen veendunud, et Egiptusel, Iisraelil,
laheriikidel ja kõigil teistel regioonis
on turvalisem aastase puhverajaga kümneks aastaks kui kaheks kuuks,
ning turvalisem inspektsioonidega ja tuumavarude vähendamisega
ning turvalisem NPT egiidi all heakskiidetud protsessiga,
mida Iraan peab järgima kogu selle lepingu ajal.
Pärast Egiptuse ja USA diplomaatide koosolekuid
kohtus Kerry Egiptuse presidendi al-Sisiga,
kellega arutati kahepoolsete suhete tugevdamist.
Kurdi YPG väed ja ISIL-i militandid
võitlesid Süüria linnas Jarabluses,
Türgi tankid kindlustasid aga lahingute lähedal mägedes piire.
Võitlus algas 4 päeva pärast seda,
kui Põhja-Süüria kurdid süüdistasid Türgi armeed
nende positsioonide pommitamises Jarabluse lähedal,
mis on hetkel ISIL-i valduses,
ja õhutasid Ankarat lõpetama rünnakuid oma vägede vastu.
Kauane USA juhitud ISIL-i vastase koalitsiooni vastumeelne liige Türgi
tegi eelmine nädal dramaatilise kannapöörde
ning lubas alliansi oma õhubaasidesse
ja pommitas Süürias džihadistidega seotud sihtmärke.
NATO liige alustas ka õhurünnakuid Kurdi mässuliste laagrite vastu Iraagis,
mida üks valitsusametnik nimetas
täieulatuslikuks võitluseks kõigi terrorirühmituste vastu.
Tuletõrje evakueeris pühapäeval Jeruusalemma lähiküla elanikud
ja sulges mõneks tunniks peatee Tel Avivi ja Jeruusalemma vahel,
et võidelda suure metsatulekahjuga.
Iisraelis ja regioonis valitseb suur kuumalaine:
temperatuur ulatub paiguti üle 45 kraadi.
Tänaseks Jeruusalemmast kõik.
Olen Jonathan Hessen. Kena õhtut! Kohtumiseni homme!
Tõlge: Monika Jaaguri